cyanic-selkie/wikianc huggingface dataset:
Meisterligaen 2009
Finalelaga
Manchester United: Edwin van der Sar, John O’Shea, Rio Ferdinand, Nemanja Vidić, Patrice Evra, Anderson Oliveira, Michael Carrick, Ryan Giggs, Park Ji-sung, Cristiano Ronaldo og Wayne Rooney. Carlos Tévez tok plassen til Anderson i heile andre omgang, medan Dimitar Berbatov og Paul Scholes erstatta Park og lagkaptein Giggs etter høvesvis 66 og 75 minuttar.
Sveitsaren Massimo Busacca dømde kampen.
Gold Head
Gold Head er eit nes nord for Gold Harbour på austkysten av Sør-Georgia. Namnet, som kjem frå Gold Harbour, vart foreslått av offiseren C.J. Gratton etter kartlegginga hans av hamna i 1958.
Melchior Lorck
Melchior Lorck eller Melchior Lorichs (fødd ca. 1527 i Flensburg i hertugdømet Slesvig, død 1588 i København ) var ein tysk-dansk multikunstnar. Han hadde ei omfattande kunstnarisk verksemd som den danske kunsthistorikaren og forfattaren Erik Fischer beskriv såleis:
Liv og virke
Lorck var frå ein gamal adelsfamilie i Flensburg, faren var fut og rådmann og ein kjenning av Kristian III. Kongen tilbydde seg å finansiere utdanninga hans mot at han seinare kom att for å arbeide som kunstnar ved hoffet. Lorck var i ein periode lærling ved ein gullsmedverkstad i Lübeck og vitja dei leiande kunstsentera i Tyskland, Nederlanda og Italia. Da han hadde brukt opp pengane han hadde fått frå Kristian III vende han ikkje attende slik han hadde lova.
I 1555 vart Lorck tilsett hos den tyske keisaren Ferdinand I i Wien. Keisaren sende han med på ei reise til Det osmanske riket og fram til 1559 vart han i tre og eit halvt år knytt til den keisarlege tyske ambassaden hos Süleyman I i det daverande Konstantinopel. Oppgåva til Lorck var å skildre livet til dei som budde der og på det viset auke Vestens kjennskap til tyrkisk kultur.
Etter at Melchior Lorch kom heim slo han seg ned i Wien. Han arbeidde på skissene han hadde utført i Tyrkia. Han utførte eit ca. 12 meter langt prospekt som sidan 1599 har vore i Leiden. Dei to store koparstikka med portrett av Süleyman I den store og den  persiske utsendingen i Konstantinopel vart utført i dei kommande åra.
Til saman vart det 128 tresnitt frå reisa til Lorck, og meininga var at han skulle gje dei ut i ei bok. Det vart ikkje noko av i levetida hans og boka – Tyrkerværket – kom ut først i 1626.
Lorck reiste frå Wien og kom til København. Den 19. februar 1580 vart han tilsett som hoffmålar hos Fredrik II. Ein kjenner ikkje mykje til arbeida hans for kongen med unntak av eit koparstikk av kongen, eit måleri og eit tresnitt som ser ut til å ha vore tenkt nytta til Elefantordenen. Den siste betalinga til han er datert 4. mars 1583.
Pashukbreen
Pashukbreen (bulgarsk ледник Пашук, ‘Lednik Pashuk’) er ein bratt, 2,7 km lang og 600 m brei isbre ved søraustsida av Imeon Range på Smith Island i Sør-Shetlandsøyane i Antarktis, som flyt søraustover frå Vakarel Saddle mellom sideryggane som stig ned frå Antim Peak og Evlogi Peak og skil breen frå Krivodolbreen i nord og Rupitebreen i sør, and flyt ut i Osmar Strait. Isbreen er kalla opp etter kanadiaren Keri Pashuk, som var skippar på seglebåten «Northanger» som assisterte under den første stiginga av høgaste punktet på øya, Mount Foster (2105 moh) i 1996.
Nils M. Kulstad
Nils Jørgen August Mikalsson Kulstad var ein norsk gardbrukar, bankmann og stortingsmann for partiet Venstre frå Vefsn i Nordland. Nils Isaksson Kulstad var farfar hans.
Kulstad var son til ein gardbrukar. Sjølv gjekk han amtsskulen, før han tok over farsgarden i 1887. Frå 1904 var han i tillegg kasserar i Vefsn Sparebank.
Valperiodane 1910-12 og 1913-15 representerte Kulstad Nordre Helgeland krins på Stortinget. Han var medlem av landbrukskomiteen. Etter å ha vore ute av Stortinget i tre år, vart han hausten 1918 vald for ein ny periode frå einmannskrinsen Nordre Helgeland og i 1921 attvald frå den nye fylkeskrinsen Nordland. Alle desse seks åra 1919-24 sat han Skog- og vassdragskomiteen.
Shoko Hamada
Shoko Hamada er ein japansk fotballspelar.
Kvalfangst
Kvalfangst er jakt på kval. Kvalane vert jakta for kjøt og olje. Dei tidlegaste formene for kvalfangst går attende til minst 3000 fvt. Forskjellige kystsamfunn har i lange tider levd av kvalfangst og stranda kvalar. Industrialiseringa av kvalfangsten oppstod med organiserte flåtar på 1600-talet, konkurrerande nasjonale kvalfangstselskap på 1700- og 1800-talet og innføringa av kvalkokeri på første halvdelen av 1900-talet.
Etter kvart som teknologien vart betre og etterspurnaden etter ressursane auka, vart det fanga kval langt over den berekraftige grensa for bestandane. Seint i 1930-åra vart det drepe meir enn 50 000 kval kvart år og midt på 1900-talet byrja det å verte faretruande lite kval att. I 1986 forbaud Den internasjonale kvalfangstkommisjonen (IWC) kommersiell kvalfangst, slik at bestanden kunne kome seg på fote att.
Sjølv om forbodet har vore ein suksess for å hindre utrydding av kvalartar på grunn av overfiske, er den pågåande kvalfangsten eit omstridd tema. Land som Noreg og Japan er for kvalfangst, og ønsker å oppheve forbodet på bestandar dei meiner det finst nok til å kunne jaktast på. Land og miljøgrupper som er imot kvalfangst seier at kvalartane framleis er sårbare og kvalfangst er umoralsk, uhaldbart og bør gjerast permanent forbode.
Sankt Olof
Sankt Olof er ein tettstad i Simrishamns kommun i Skåne län i Sverige. I 2005 hadde han 640 innbyggjarar.
Golden Slumbers
«Golden Slumbers» er ein song av The Beatles på albumet Abbey Road frå 1969.
«Golden Slumbers», basert på Thomas Dekker-diktet i skodespelet Patient Grissel, som første gong kom ut i 1603 og som McCartney sette musikk til i ein godnattsong-stil.
«Golden Slumbers» og «Carry That Weight» glir rett over i kvarandre, slik fleire av songane, som «Mean Mr Mustard» og «Polythene Pam», tidlegare på albumet gjer det. Songen har piano og bass av George Harrison, trommer og i tillegg strykarar og blåseinstrument. Første vers opnar med piano aleine og ein sparsam bass og strykarar kjem til rundt McCartney si stemme på sitt mest innsmigrande:
Trommer og blåsarar kjem dramatisk til ved refrenget, medan andre vers er tilsvarande første vers, bortsett frå med trommer. Til å vere ein «busselullesang» når natta set til er det mykje kraft i stemma til McCartney.
Opphavleg tekst
Den opphavlege teksten skriven av Thomas Dekker frå 1600-talet er
Masami Ihara
er ein tidlegare japansk fotballspelar.
Hold My Hand av Dave Davies
Innspelinga
Som dei førre tre Dave Davies-singlane spelte heile The Kinks på songen. Han vart spelt inn i 1968, samstundes med albumet The Kinks Are the Village Green Preservation Society. Det var òg ein av dei siste songane den langvarige bassisten til The Kinks, Pete Quaife, spelte på.
Utgjeving
Etter at den førre singelen, «Lincoln County» mislukkast, kom «Hold My Hand» ut i 1969 på singel med B-sida «Creeping Jean». Men òg denne singelen vart mislukka, og gjekk ikkje inn på salslistene nokon stad. Dave Davies la så solokarrieren på is dei neste ti åra.
Sannahed
Sannahed er ein svensk tettstad i Kumla kommun i Örebro län i landskapet Närke. I år 2005 hadde tettstaden 419 innbyggjarar.
Gudbuy T'Jane
«Gudbuy T'Jane» er ein song av det britiske rockebandet Slade, gjeven ut i 1972 som den andre singelen frå det tredje studioalbumet deira, Slayed?. Han var skriven av solovokalisten Noddy Holder og bassisten Jim Lea, og produsert av Chas Chandler. Songen nådde andreplassen på den britiske singellista og låg inne på lista i 13 veker. Singelen selde til sølvplate i Storbritannia i 1973. I USA nådde songen 68. plassen. Han vart òg gjeven ut på samlealbumet Sladest i 1973.
Songen gjekk til topps på lista til New Musical Express og var den mest suksessrike singelen til Slade i USA i 1970-åra, då han nådde 68. plassen der. B-sida til singelen «I Won't Let It 'Appen Agen», som òg kom ut på Slayed? som eit albumspor.
Dancing Lasha Tumbai
Om songen
«Dancing Lasha Tumbai» er skriven av komikaren og dragartisten Andrij Danylko, best kjend som alter egoet sitt Verka Serduchka. Songen vann den ukrainske nasjonale finalen i 2007 og var dimed det ukrainske bidraget til Eurovision Song Contest 2007.
Gudbuy T'Jane
I Storbritannia spelte bandet songen på musikkshowet Top of the Pops. Dei spelte òg songen på det tyske TV-showet Musikladen og det nederlandske showet TopPop.
Dancing Lasha Tumbai
Om songen
Valet av ein dragartist som representant for Ukraina vart sterkt kritisert av fleire medium og politikarar i landet.
Også songteksta vart møtt med kritikk og kontroversar. Ifølgje låtskrivaren sjølv er uttrykket «Lasha Tumbai» eit mongolsk uttrykk for 'piska krem', 'milkshake' eller 'kinna smør'. Men kritikarane meinte at det ikkje finst noko slikt uttrykk på mongolsk, og at uttala av uttrykket kunne høyrast ut som «Russia goodbye» ('Russland, farvel') – som ein kommentar til Oransjerevolusjonen i Ukraina 2004–2005. Delar av teksta er i tillegg også på russisk.
Serduchka fekk likevel full støtte av kringkastaren Natsionalna telekompanija Ukrajiny, og deltakinga i Helsingfors gjekk dimed som planlagd. «Dancing Lasha Tumbai» enda på andreplass og vart ein hit i fleire europeiske land.
Ricochet av Tangerine Dream
Ricochet er det sjuande albumet og det første konsertalbumet til det tyske electronicabandet Tangerine Dream. Albumet kom ut i 1975. Det består av to lange komposisjonar miksa frå opptak frå konsertar i England og Frankrike hausten 1975. Stilen er mykje lik dei andre platene dei gav ut på Virgin Records i denne perioden, med stor vekt på synthesizerar og sekvenserar til å skape eit tett ambient lydlandskap. På Ricochet vert det nytta meir perkusjon og elektrisk gitar enn på dei førre albuma Phaedra og Rubycon, på grensa til elektronisk rock. Den største innovasjonen på albumet er bruken av komplekse rytmar i fleire lag, noko som varsla om retninga bandet tok i 1980-åra, men òg trance-musikk og likande sjangrar innan elektronisk dansemusikk.
Mykje av råmaterialet for Ricochet, særleg del 2, vart spelt inn i Fairfield Halls i Croydon i London, under konserten deira der i oktober 1975. Den originale, uredigerte versjonen av opptaket kan høyrast i sett 3 av The Bootleg Box Set Vol. 1. Kvar dei andre opptaka vart henta frå har det så langt ikkje vore mogeleg å finne ut av.
Etter at både Phaedra og Rubycon hadde nådd Topp 20 på albumlista i Storbritannia, gjorde Ricochet det mindre bra, og låg berre fire veker inne på salslista med ein 40. plass som høgaste plassering. I nyare tid har derimot Ricochet vorte trekt fram som eit av dei mest populære Tangerine Dream-albuma.
Singlar
To singlar vart gjevne ut i Frankrike og Australia med utdrag frå albumet:
Khatam fylke
Khatam fylke (persisk شهرستان خاتم) er eit fylke i Yazd-provinsen i Iran. Det administrative senteret i fylket er Herat. I folketeljinga i 2006 var innbyggjartalet i fylket 31 695. Fylket er delt inn i dei to distrikta Sentral-distriktet og Marvast-distriktet. Fylket har dei to byane Herat og Marvast.
Saparevobreen
Saparevobreen (bulgarsk ледник Сапарево, Lednik Saparevo) er ein 1,8 km lang og 2 km brei isbre på Smith Island i Sør-Shetlandsøyane som drenerer nordvestsida av Imeon Range. Han flyt nord-nordaust for Mount Christi og sørvest for Matochina Peak og ut i Vedena Cove i Drakesundet. Han vart kartlagt av bulgarske landmålarar i 2009 og kalla opp etter busetnaden Saparevo sørvest i Bulgaria.
Montereyfuru
Montereyfuru (Pinus radiata) er ein eviggrøn bartreart i furufamilien. Furua veks vilt langs vestkysten av Nord-Amerika, ved den sentrale kysten av California og på Guadalupeøya og Cedrosøya i Mexico. Planten er truga i det opphavlege vekstområdet sitt, særleg av sopparasitten Fusarium circinatum. Det finst likevel mykje montereyfuru som blir dyrka på tømmerplantasjar i tempererte delar av verda.
Wuyi Shan
Wuyi Shan (kinesisk: 武夷山 pinyin: Wǔyí Shān), er eit fjellparti på grensa mellom provinsane Fujian og Jiangxi i Kina. Fjellpartiet dekker eit område på 60 km². I 1999 vart Wuyi Shan oppført på UNESCOs liste over verdsarven.
Geologi
Dei fleste fjelltoppene og høgdene er av raud sandstein. Mange av dem er svært bratte, men samstundes flate på toppen. Den 60 km lange elva Jiuqu Xi buktar seg gjennom ei djup kløft mellom høgdene. Med sine 2 100 moh. er Wuyishan det høgste området i Fujian.
Biologisk mangfald og naturmiljø
Wuyi Shan er det største og mest representative dømet på biologisk mangfald i subtropisk skog i Kina og i sørkinesisk regnskog. Økologien er intakt fra tida før istida for omkring 3 millionar år sidan. Området er relativt fritt for forureining.
Historie
Wuyi Shan var sentrum for kongedømmet Minyue. På 600-talet vart Wuyipalasset nytta til keisarlege offerhandlingar. Fjella var viktige for taoismen. Området er også neokonfucianismens vogge, ei kulturell rørsle som verka inn på det kinesiske samfunnet frå 1000-talet.
Bhaskara
Bhaskara var ein indisk matematikar og astronom. Han representerer på mange måtar det ypparste av matematisk og astronomisk kunnskap på 1100-talet.
Han skreiv det astronomiske verket Siddhantashiromani, men det er særleg dei matematiske delane som er kjend. Han leverte viktige resultat innan aritmetikk, algebra og trigonometri, og han vart rekna som ein av forløparane til den moderne matematiske analysen. Mange av problema har fått poetisk form og gjev eit godt innblikk i indisk kultur.
Dansk i Eurovision Song Contest
Dansk i Eurovision Song Contest gjev oversyn over bruken av det danske språket i Eurovision Song Contest. Den fyrste gongen ein song på dansk vart framført i Eurovision Song Contest var i 1957 då Danmark debuterte med «Skibet skal sejle i nat» av Birthe Wilke og Gustav Winckler. Sidan den gong har Danmark delteke med til saman trettiein ulike bidrag som har vorte framført på dansk. Av landa som kan delta er dansk offisielt språk i Danmark, Færøyane, Grønland og Schleswig-Holstein i Tyskland.
UEFA-cupfinalen i fotball 1984
UEFA-cupfinalen i fotball 1984 stod mellom tittelforsvarar RSC Anderlecht frå Brussel og Tottenham Hotspur frå London og vart avvikla med heime- og bortekamp for kvart av laga. Fyrste oppgjeret fann stad 9. mai på Constant Vanden Stock stadion i Brussel framfor 40 000 tilskodarar, returkampen 23. mai på White Hart Lane i London med 46 205 på tribunane. Etter to 1-1-kampar tilfall pokalen Tottenham gjennom 4 mot tre mål i straffeskyting.
Kampane
I Brussel gav midtstopparen Paul Miller gjestene leiinga i det 57. minutt. Vel fem minuttar før full tid utlikna ein annan midtstoppar, dansken Morten Olsen, til 1-1 for heimelaget.
Også i London tok gjestelaget føringa, med di Alexandre Czerniatynski skåra då kampen var ein time gammal. Seks minuttar før ordinær tid var ute, utlikna Graham Roberts for heimelaget. Ekstraomgangane vart mållause. I den påfylgjande straffeskytinga fann fire av Tottenham-eksekutørane nettet, mot tre fulltreffarar frå Anderlecht-spelarane.
Laga
Tottenham sitt vinnarlag bestod av Tony Parks, Danny Thomas, Graham Roberts, Paul Miller, Chris Hughton, Gary A. Stevens, Gary Mabbutt, Micky Hazard, Tony Galvin, Mark Falco, Steve Archibald, Steve Perryman, Osvaldo Ardiles, Ally Dick.
Anderlecht-mannskapet omfatta Jacky Munaron, Wim Hofkens, Morten Olsen, Georges Grün, Michel De Groote, Walter De Greef, René Vandereycken, Enzo Scifo, Frank Vercauteren (kaptein), Erwin Vandenbergh, Kenneth Brylle, Alexandre Czerniatynski, Frank Arnesen,  Arnór Guðjohnsen
Dommarar
Bruno Galler frå Sveits dømde kampen i Brussel, Volker Roth frå Vest-Tyskland var kampleiar i London.
Qusay`ir
Qusay`ir er ein landsby aust i Jemen. Han ligg i Hadhramaut guvernement.
Tore Sagen
Tore Sagen er ein norsk skodespelar, komikar og mediepersonlegdom. Han har medverka i radioprogram som Holger Nielsens metode, Onkel Happy og Kyrre på NRK P3. Han er ein del av trioen i Radioresepsjonen saman med Steinar Sagen og Bjarte Tjøstheim, som har halde på sidan 2006.
Tore Sagen er broren til Steinar Sagen, og voks opp på Holmlia i Oslo. Han gjekk på Holmlia ungdomsskule og Nordstrand videregåande skule, og var med to år på Nordstrandrevyen som lysteknikar.
Han er gift med Live Nelvik som er kjend frå Farmen, P3 Gull, P3morgen, Dama til og Lørdagsrådet.
Sumpsongarfamilien
Sumpsongarfamilien, Locustellidae, er ein biologisk familie av små insektetande «songarar», tidlegare plassert i oppsamlingstaksonet Sylviidae. Desse fuglane finst hovudsakleg i Eurasia, Afrika, og den australske regionen.
Artane denne familien er små fuglar, vanlegvis med lang og spiss stjert. Dei er mindre smett-aktige enn dei typiske Cettia-songarar, men som Cettia kjedelig brunaktig eller brungul i heile fjørdrakta. Vanlegvis er sumpsongarar større og slankare enn Cettia, og mange har kraftige,  mørke striper på venger og / eller på undersida. Dei fleste lever i kratt og jaktar ofte bytte ved klatring i tjukke samanfiltra vekstar eller ved å følgje byttet på bakken, dei er kanskje dei mest bakkelevande av alle «songarar». Særs uvanleg for Passeriformes, i somme takson i denne familien kan ein observere begynnande evolusjon i retning tap av flygeevne.
Drivin' av The Kinks
Bakgrunn
På Arthur (Or the Decline and Fall of the British Empire), syner «Drivin'» hovudpersonen Arthur Morgan som overtyder kona, Rose, om å gløyme alle problema sine (og uroa i verda) og ta ein køyretur. Men i i forhold til resten av albumet, så gjev songen berre ein liten pause frå den rådande uroa.
Sumpsongarfamilien
Blant alle familiar av «songarar» og timalar i superfamilien Sylvioidea, ligg sumpsongarar nærast gassarsongarfamilien, ein annan nyleg anerkjent familie.
Drivin' av The Kinks
Utgjeving
«Drivin'» var den første singelen frå Arthur. Han kom ut i Stobritannia og Europa, men ikkje i USA, og gjekk ikkje inn på nokre av singellistene, som den første Kinks-singelen sidan dei før «You Really Got Me». Heler ikkje den neste singelen deira, «Shangri-La», gjekk inn på listene.
Sumpsongarfamilien
Artslista
Dei 60 nolevande, anerkjente medlemmene av sumpsongarfamilien i rekkjefølgje etter IOC World Bird List V11.1, 2021, med norske namn etter Norske navn på verdens fugler:
Bladformer
Bladformer viser til korleis den ytre forma på blada til ulike plantar. Ein skil i fyrste omgang mellom enkle blad og samansette blad. Enkle blad har ei einaste heil eller flika bladskive. Samansette blad er delte i fleire bladskiver (småblad) der ein tydeleg kan sjå skaft mellom småblada.
Ulike typar enkle blad.
a. sylforma, nåleforma (t.d. saltarve)
b. jamnbrei (t.d. butt-tjønnaks)
c. jamnbrei
d. lansettforma (t.d. korgpil)
e. akuminat
g. smal oval
h. omvendt eggerund (breiare mot spissen)
i. skeiaktig, eggerund (breiare mot skaftet) med smal bladbase
j. eggerund (breiare mot skaftet) med runda bladbase
k. rund, skjoldforma (skaftet festa midt på skiva) (t.d. skjoldblad)
l. nyreforma (t.d. hasselurt)
m. omvendt hjarteforma
n. hjarteforma (t.d. lind)
o.          (t.d. dunbjørk)
p. parflika (t.d. svensk asal)
s. pilforma (med nedoverretta basale flikar) (t.d. engsyre)
t. trekanta
Ulike typar samansette blad
a. trefingra (t.d. kvitkløver)
b. kopla (t.d. lupin)
c. svært uvanleg form (t.d. klokkejulerose)
d. parbladig utan pynteblad (t.d. knollerteknapp)
. parbladig med pynteblad (t.d. ask, rogn) (ikkje avbilda)
e. parbladig med pyntebladet forvandla til rankar (t.d. gjerdevikke)
f. gjentatt parbladig med pynteblad (t.d. kvitrot)
Overgang frå handflika til parflika
a. handflika (t.d. lønn)
b. parflika (t.d. eik)
c. djupt handflika (t.d. naverlønn)
Bladnervatur
a. fjørnerva (t.d. hegg)
b. nettnerva (t.d. plomme)
c. parallellnerva (t.d. tulipan)
d. handnerva (t.d. spisslønn)
e. viftenerva (t.d. tempeltre)
Vetrinobreen
Vetrinobreen (bulgarsk ледник Ветрино, ‘Lednik Vetrino’) er ein 3,2 km lang isbre på Smith Island i Sør-Shetlandsøyane som drenerer nordvestsida av Imeon Range nord for Drinov Peak, nordvest for Kostenets Saddle og vest for Mount Pisgah. Han flyt ut i Drakesundet. Han flyt nordvestover og ut i Drakesundet både nordaust og sør for Gregory Point. Han er kalla opp etter byen Vetrino nordaust i Bulgaria.
Jane Mykle
Jane Mykle var ein norsk dokketeaterskapar og lokalpolitikar. Ho var gift med forfattaren Agnar Mykle frå 1942 til 1957.
Liv og arbeid
Mykle hadde artium, kveldsskule frå BHKS og eit år ved SHKS. Ho studerte vidare i London og Paris og arbeidde som blomedekoratør, hanskemakar m.m. Ho traff Agnar Mykle i 1939, og gifta seg med han i 1942. Etter skilsmissa i 1957 var han leigebuar hos ho frå 1963, og dei tidlegare ektefellane opprettheldt tett kontakt resten av livet.
Jane og Agnar Mykle var pionerar innan norsk dokketeater, med utdanning frå Marcel Temporal sitt Temporals institutt for dukketeater i Paris. Ekteparet Mykle skipa Norsk Dukketeater i 1949, og dei to skreiv ei lærebok i dette emnet. Norsk Dukketeater inngjekk sidan samarbeid med Folketeatret.
Mykle sat i Asker kommunestyre for SF/SV frå 1968 til 1983, og seinare i fylkestinget i Akershus.
Sonen til Agnar Mykle frå fyrste ekteskap, Arne Bust Mykle (1937–2015), arbeidde også med dokketeater, og overtok etter kvart Norsk Dukketeater saman med den dåverande kona si Bjørg Mykle. Dei utvikla blant anna barne-TV-serien om Pompel og Pilt frå 1969.
Meisterligaen 2006
Meisterligaen 2006 var den 14. årgangen av den viktigaste turneringa for europeiske fotballklubbar; UEFA Champions League. Den spanske klubben FC Barcelona vann turneringa den 17. mai 2006 på Stade de France i Saint-Denis med siger 2-1 over engelske Arsenal FC. 77 500 tilskodarar såg finalekampen.
Sol Campbell gav London-laget leiinga i det 37. minutt. Skåringar ved Samuel Eto’o og innbytaren Juliano Belletti i det 76. og 81. minutt snudde kampen i spansk favør.
Triumfen var den fyrste for FC Barcelona i Meisterligaen, 15 år etter laget vann den siste Europacupen.
Finalelaga
Barcelona: Víctor Valdés, Oleguer Presas, Rafael Márquez, Carles Puyol, Giovanni van Bronckhorst, Edmílson, Deco, Mark van Bommel, Ludovic Giuly, Samuel Eto'o og Ronaldinho. Andrés Iniesta tok plassen til Edmílson etter pause, medan Henrik Larsson og Juliano Belletti kom på bana etter høvesvis 61 og 69 minuttar, ut gjekk Bommel og Oleguer.
Arsenal: Jens Lehmann, Emmanuel Eboué, Kolo Touré, Sol Campbell, Ashley Cole, Robert Pirès, Gilberto Silva, Cesc Fàbregas, Aljaksandr Hljeb, Fredrik Ljungberg og Thierry Henry. Målvakt Lehmann vart utvist i det 18. minutt, då Pires vart teken av bana og målvakta Manuel Almunia kom innpå. Fàbregas måtte vike for Mathieu Flamini i det 74. minutt og Hljeb for José Antonio Reyes i det 85.
Terje Hauge frå Olsvik Idrettslag i Bergen vart den fyrste norske dommar som dømde ein meisterligafinale i fotball.
Syntese
Syntese (gresk σύνθεσις, av syn 'med' og thesis 'plassera') er det å føya saman mange delar til ein heilskap, og er rekna som det motsette av analyse. Omgrepet blir brukt innan ulike felt:
Manilahamp
Manila, òg kjend som manilahamp, er ein type fiber frå blada og bladstenglane til abacá (Musa textilis), ein plana i bananfamilien. Tidlegare vart fiberen brukt til å laga tau og fiskegarn, og han er kjend for å tola saltvatn godt. I dag vert han brukt til spesielle papirprodukt, som teposar, filterpapir og pengesetlar. Han vert òg brukt til å produsera eit rimeleg, brunt papir kjent som manilapapir.
Manila er ikkje hamp, men vert likevel av og til kalla «manilahamp» av historiske årsaker. I ei tid då hamp var ei av hovudkjeldene til fiber, hende det at andre fibrar vart kalla hamp sjølv om dei ikkje var det. Planta abacá kjem opphavleg frå Filippinane, og fiberen har fått namnet sitt etter hovudstaden i landet.
Hansen Point
Hansen Point er eit nes som ligg mellom Factory Point og Harbour Point på vestsida av Leith Harbour i Strømnesfjorden på nordkysten av Sør-Georgia. Namnet finst på eit kart etter målingar av Discovery Investigations i 1927 og 1929, og er truleg kalla opp etter Leganger Hansen, som leia kvalstasjon ved Leith Harbour på den tida.
Ikosaeder
Ikosaeder er eit polyeder med 20 sideflater, men vanlegvis viser omgrepet til eit regulært ikosaeder: ein platonsk lekam sett saman av 20 trekanta sideflater. Desse overflatene er likesida trekantar.
Ikosaeder-forma terningar er vanlege i mange rollespel, blant anna det kjente Dungeons & Dragons. I denne konteksten viser ein til den 20-sida terningen som D20.
Areal og volum
Overflatearealet A og volumet V til eit regulært ikosaeder a er:
Radius
Viss kantlengda i eit regulært ikosaeder er a, er radiusen til ei omskriven kule (ei som akkurat fyller ut heile figuren):
Radiusen til ei innskriven kule er:
Midtradiusen, det vil seie radiusen til ei kule med overflate som går igjennom midten av kvar kant, er:
der \varphi (også kalla \tau) er det gylne snittet.
Mehriz fylke
Mehriz fylke (persisk شهرستان مهریز) er eit fylke i Yazd-provinsen i Iran. Det administrative senteret i fylket er Mehriz. I folketeljinga i 2006 var innbyggjartalet i fylket 43 363. Fylket har eitt distrikt: Sentral-distriktet. Fylket har éin by: Mehriz.
Natalia Oreiro
Natalia Oreiro er ein uruguayansk-argentinsk songar, skodespelar og klesdesigner.
Türk Telekom Arena
Ali Sami Yen Spor Kompleksi - Türk Telekom Arena er eit idrettsstadion i Şişli-distriktet i Istanbul i Tyrkia. Arenaen er heimebana til fotballaget Galatasaray Spor Kulübü.
Qusays
Qusays er ein landsby aust i Jemen. Han ligg i Hadhramaut guvernement.
Bakgrunnsstoff
Opphøgd tekst
Verka Serduchka
Andrij Mykhajlovytsj Danylko, betre kjend i rolla som Verka Serduchka, ei flamboyant middelaldrande kvinne, er ein ukrainsk komikar og underhaldingsartist. Artisten vart nummer to i Eurovision Song Contest 2007 i Helsingfors med songen «Dancing Lasha Tumbai». Serduchka er ein populær karakter i Russland, men samstundes ein kontroversiell figur i heimlandet Ukraina.
Karriere
Danylko har opptredd som figuren Verka Serduchka sidan tidleg i 1990-åra. Namnet på figuren vart funne opp av Danylko til den russiske humortevlinga KVN for studentar, der det tilfeldig valde namnet Verka vart sett saman med namnet til ein tidlegare klassekamerat, Anja Serduk. I tillegg til sceneframsyningar innanfor dance- og popsjangeren, har Danylko også opptredd under hans ordentlege namn i fleire ambiente musikkomposisjonar. Hans popularitet er likevel bygd opp hovudsakleg gjennom figuren Verka Serduchka, og dei fleste av hans sceneframsyningar gjerast også som denne figuren. På slutten av 1990-talet og byrjinga av 2000-talet leia han talkshowet SV-Show («SV» er ei forkorting for russiske Спальный Вагон, Spalnyj Vagon, som betyr 'sovevogn') på russisk TV.
Eurovision Song Contest
Danylko vart, som Verka Serduchka, vald til å representere Ukraina i Eurovision Song Contest 2007 i Helsingfors, Finland med songen «Dancing Lasha Tumbai» som til slutt enda på andreplass.
Valet av Danylko som den ukrainske representanten i Eurovision Song Contest vart ikkje berre godt motteke i Ukraina, og ein av dei nasjonale radiostasjonane organiserte i februar ein protestaksjon for å vise deira misnøye med valet. Også medlemmar av det ukrainske parlamentet kritiserte deltakinga til Danylko, og omtalet henne som «grotesk og vulgær».
«Dancing Lasha Tumbai» nådde ein 28. plass på den offisielle britiske singellista 20. mai 2007, og vart med det fyrste ikkje-britiske ikke-vinnande Eurovision-deltakaren som entra lista sidan 1974. På grunn av dette hadde Danylko ein kort opptreden over telefon i programmet The Graham Norton Show på BBC.
Randy Jo Hobbs
Randy Jo Hobbs var ein USA-amerikansk musikar frå Winchester i Indiana. Hobbs spelte bass for The McCoys frå 1965 til 1969 og i band med brørne Edgar Winter og Johnny Winter frå 1970 til 1976.
Han spelte bass med Jimi Hendrix på somme konsertopptak i 1968 som seinare uoffisielt kom ut som Woke Up This Morning and Found Myself Dead (1980) og New York Sessions (1998), og offisielt Bleeding Heart (1994). Han spelte òg bass med ei seinare utgåve av Montrose, og spelte på Jump on It frå 1976. Det same året spelte han bass på Rick Derringer-albumet Glass Derringer.
Randy Jo Hobbs vart funnen død av hjartesvikt, 45 år gammal, på eit hotellrom i Dayton i Ohio, i 1993 og er gravlagd i heimbyen Union City i Indiana.
Norio Omura
er ein tidlegare japansk fotballspelar.
The War on Drugs
The War on Drugs er ei indierock-gruppe frå Philadelphia i USA.
Gruppa var skipa i 2005 av Adam Granduciel og Kurt Vile, og har fått namnet sitt etter kampen som styresmaktene i USA fører mot bruk av rusmiddel. I 2008 gav gruppa ut EP-en Barrel of Batteries og albumet Wagonwheel Blues. Gruppa auka valdsamt i popularitet etter at dei gav ut albumet Lost in the Dream, som fekk svært gode kritikkar.
Oppstryn
Oppstryn er eit kyrkjesokn i Stryn prestegjeld i Nordfjord. Soknet omfattar bygdene kring Strynsvatnet. Folketalet var i 1950 på 976, og i nedgang. Oppstryn kyrkje er frå 1864.
Venera 3
Venera 3 var ein sovjetisk romsonde til Venus. Han vart skoten opp 16. november 1965, og truleg krasjlanda han på Venus 1. mars 1966. I det fall er Venera 3 det fyrste romfartøyet til å styrta inn i yta på ein annan planet.
Boogie with Stu
«Boogie with Stu» er ein song av det engelske rockebandet Led Zeppelin frå albumet Physical Graffiti, frå 1975. Han vart spelt inn under ein jam i 1971 i Headley Grange, der bandet spelte inn det meste av det fjerde albumet sitt. Dei nytta Rolling Stones Mobile Studio og hadde med seg turnemanageren og pianisten til Rolling Stones, Ian Stewart, som jamma med bandet på piano.
I følgje Led Zeppelin-gitaristen Jimmy Page hadde songen aldri kome til om det ikkje hadde vore for den uformelle atmosfæren i Headley Grange det han vart spelt inn:
"Noko av det som skjedde der, som «Boogie With Stu» der Stu kjem inn og spelar piano er heilt utruleg. Det var for bra til å ikkje nytte høvet, fordi Stu spelte ikkje inn, han gjorde ikkje soloting. Alt dette ville ikkje kome med på albuma om det var opp til andre folk, men me ville ha det med."
Plant spelar visstnok gitar på songen (og Jimmy Page mandolin). Ein av gitarane vart lagt på sidan med ein ARP gitar-synth.
Den endelege songen var basert på Ritchie Valens sin «Ooh, My Head». Songen vart tilskriven «Page/Plant/Jones/Bonham/Mrs. Valens/Ian Stewart». Forlaget til Valens, Kemo Music, sakskøte bandet for brot på opphavsretten og det enda med forlik i retten. Som Page forklarte:
"Me prøvde å tilskrive mora til Ritchie, fordi me høyrte ho aldri hadde fått nokre av honorara frå nokre av hittane til sonen, og Robert nytta noko av teksten hans. Så kva skjer? Dei saksøker oss alle for songen!"
Songen vart aldri framført på konsertane til Led Zeppelin.
Akiko Hayakawa
Akiko Hayakawa er ein japansk fotballspelar.
Ruth Amiran
Ruth Amiran var ein israelsk arkeolog som i 1970 lanserte boka Ancient Pottery of The Holy Land: From Its Beginning in the Neolithic Period to the End of the Iron Age. Denne er i dag eit standardreferanseverk for arkeologar i Israel. Amiran fekk Israelprisen i 1982.
Quwayrat al-Khazab
Quwayrat al-Khazab er ein landsby aust i Jemen. Han ligg i Hadhramaut guvernement.
Ruud Krol
Rudolf Jozef Krol, best kjend som Ruud Krol, frå Amsterdam i Nederland er ein tidlegare fotballspelar og noverande fotballtrenar. Han vann Europacupen tre gongar med Ajax og fekk VM-sølv med Nederland i 1974 og 1978. Mellom 1969 og 1983 aksla han Nederlands landslagsstøyre 83 gongar.
Landslagspel
Krol debuterte for Nederlands fotballandslag mot England 1969. Han var gjennom 1970-talet ei viktig brikke i den nederlandske totalfotballen. Han hadde stor fart og ein god pasningsfot, med få unnatak spelte han i forsvaret. Under verdsmeisterskapen i fotball 1974 i Vest-Tyskland spelte Krol venstreback. Nederland tapte då VM-finalen i München med 1-2 mot Vest-Tyskland.
Ved verdsmeisterskapen i fotball 1978 i Argentina hadde Krol plass i midtforsvaret. Han spelte då i ein liberoposisjon og var lagkaptein. Som i 1974 gjorde Krol ei god turnering, men kunne ikkje hindre Nederland på ny tapte sin andre rake VM-finalen, då med 1–3 mot vertsnasjonen Argentina.
Krol var også lagkaptein for Nederland under EM 1980, laget rauk då ut i gruppespelet. Dei nederlandske landslaga heldt ikkje same kvalitet tidleg i 1980-åra som tidlegare. Nederland mislukkast å kvalifisere seg til VM 1982. Krol spelte sin 83. og siste landskamp i 1983, då laget tapte 0-1 for Spania i ein kvalifiseringskamp til europameisterskapen 1984. Med sine 83 landskampar hadde han spelt fleire kampar for Nederland enn nokon anna spelar. Først under EM 2000 vart han overgått, då Aron Winter sin 84. landskamp.
Trenar
Krol har vore landslagssjef for Egypt og assisterande langslagstrenar for Nederland under Louis van Gaal. Sidan 2008 har han vore trenar for Orlando Pirates i USA.
Femårsplan
Ein femårsplan er ein plan som visar korleis landet skal utviklast økonomisk. Planane vart mykje brukt i Sovjetunionen og andre kommunistiske land, men har også vore i bruk i andre land. Å oppfylle planane før sin sluttdato er eit mål innfor byråkratiet.
Sovjetunionen
Sovjetiske femårsplanar vart innført av Josef Stalin i 1929. I alt var det 13 ulike femårsplanar. Gosplan hadde ansvaret for planlegginga av femårsplanar. Den fyrste femårsplanen hadde som mål å auke tungindustrien i landet. Tungindustrien som gruver, kraftverk og smelteverk auka kraftig, på kostnad av forbruksvarar. Konsekvensane var stor hungersnaud i landet. Den fyrste planen var ferdig på berre fire år.
Kina
Folkerepublikken Kina tok i bruk sin første femårsplan i 1952, og har halde fram sidan.
India
I India har ein nytta femårsplaner sidan 1951.
Endurancebreen
Endurancebreen er ein brei isbre nord for Mount Elder, som flyt søraust til sørkysten av Elefantøya i Sør-Shetlandsøyane. Han er den største breen på øya og vart namngjeven av UK Antarctic Place-Names Committee etter HMS «Endurance» (kaptein P.W. Buchanan i Royal Navy), som ankra opp utanfor isbreen ved fleire høve under Joint Services Expedition til Elefantøya i 1970–71,
Yablanitsabreen
Yablanitsabreen (bulgarsk ледник Ябланица, Lednik Yablanitsa) er ein 1,8 km lang isbre på Smith Island i Sør-Shetlandsøyane som drenerer nordvestsida av Imeon Range og flyt vest for Drinov Peak og ut i Cabut Cove. Breen er kalla opp etter byen Yablanitsa nord i Bulgaria.
Carry That Weight
Songen vart spelt inn, mellom 2. juni og 19. august 1969. «Carry That Weight» og den førre songen «Golden Slumbers», vart gjort som ei samanhengande innspeling. John Lennon var ikkje til stades då intrumentopptaka vart gjort, sidan han var på sjukehus etter ei mindre trafikkulukke.
Teksten verkar, som med «You Never Give Me Your Money», å reflektere McCartney si uro for dei økonomiske problema til Beatles, men dette er ikkje den einaste måten å tolke han på. Songen kan òg handle om å erkjenne at ein har vorten vaksen og ansvaret som følgjer med dette:
Medverkande
The Beatles
Produksjon
Orkesster
Thorpe St Andrew
Thorpe St Andrew er ein landsby i Norfolk i England. Han ligg nord for elva Yare, rundt tre kilometer aust for Norwich, som han er forstad til. Thorpe St Andrew er administrasjonssenter for distriktet Broadland.
Landsbyen er nemnd i Domesday Book frå 1000-talet, der namnet er stava «Torp». Namnet er skandinavisk. Vikingane kom truleg til East Anglia så tidleg som år 870. I 1004 siglde Svein Tjugeskjegg opp elva til Norwich.
Delar av den opphavlege landsbyen er synlege langs Yarmouth Road, vegen austover frå Norwich til Great Yarmouth. Her ligg mellom anna soknekyrkja St. Andrew's, den gamle skulebygningen og pubane Riverside og Buck. På 2000-talet har Thorpe St Andrew blitt utvida austover, med bustadområdet Dussindale som det største tillegget.
Steve Miller Band
Steve Miller Band er eit bluesinspirert rockeband frå USA som blei grunnlagd av gitaristen Steve Miller i 1967. Fleire ulike musikarar har medverka på albuma til gruppa, men tilbakevendande medlemmer er, i tillegg til Miller sjølv, Boz Scaggs (gitar, sång) Curley Cooke (gitar) og Lonnie Smith (bass).
Meybod fylke
Meybud fylke (persisk شهرستان میبد) er eit fylke i Yazd-provinsen i Iran. Det administrative senteret i fylket er Meybod. I folketeljinga i 2006 var innbyggjartalet i fylket 70 728. Fylket har eitt distrikt: Sentral-distriktet. Fylket har éin by: Meybod.
Steve Miller Band
Gruppa er kjend for slagerar som «The Joker», «Jet Airliner», «Fly Like an Eagle» og «Abracadabra».
Diane von Fürstenberg
Diane von Fürstenberg er ein belgisk-amerikansk motedesignar som særleg er kjend for si utforming av omslagskjolen. Motselskapet hennar Diane von Furstenberg (DVF) er eit verdsomspennande luksusmerke som er representert i over 70 land. Det har hovudkvarter og flaggskipbutikk i Meatpacking District på Manhattan.
Sidan 2006 har von Fürstenberg vore president for Council of Fashion Designers of America (CFDA). I 2014 blei ho rekna som den 68. mektigaste kvinna i verda av Forbes. Time Magazine rekna henne som eit Icon i si liste Time 100 i 2015.
Bakgrunn
Etter å ha studert ved Universitetet i Madrid studerte von Fürstenberg økonomi ved Universitetet i Genève. Ho arbeidde ei tid som assistent til motefotograf-agenten Albert Koski i Paris. Deretter blei ho lærling i tekstilfabrikken til Angelo Ferretti i Italia.
Ekteskap og karriere
I 1969 gifta Diane seg med prins Egon von Fürstenberg, som også hadde studert i Genève, og fekk den tyske adelstittelen prinsesse von Fürstenberg. Paret slo seg ned i New York og fekk to barn, Alexander og Tatiana. Paret skilde lag i 1973, men Diane fortsette å bruka namnet von Fürstenberg eller Furstenberg.
Kort tid etter at sonen blei fødd opna von Fürstenberg ei kledeverksemd. I 1974 deltok ho på ei motevising under New York Fashion Week der ho lanserte ein omslagskjole i jerseystoff. Designet tok verda med storm, og blei seld i over ein million eksemplar i løpet av dei neste to åra. Fürstenberg blei avbilda i kjolen på framsida av Newsweek i 1976, og plagget blei kjøpt inn av Metropolitan Museum of Art. Ho lanserte også eit kosmetikkmerke der den første parfymen fekk namn etter dotter hennar, Tatiana. Etter ein pause frå moteverda relanserte Diane von Fürstenberg selskapet og den kjende kjolen i 1997.
Gudrun Egemar
Gudrun Johanne Egemar var ein norsk reklameteiknar og dokkemakar.
Diane von Fürstenberg
Ekteskap og karriere
Diane von Fürstenberg gifta seg opp att med forretningsmannen Barry Diller i 2001. Paret driv den filantropiske stiftinga The Diller – von Furstenberg Family Foundation. Stiftinga deler mellom anna ut DVF Awards, ein årleg pris til kvinner som representer leiarskap, styrke eller mot i høve til kvinnerettar. I 2011 tildelte stiftinga 20 millionar dollar til High Line-parken.
Gudrun Egemar
Familie
Egemar var dotter av veterinæren Sigurd Bili og læraren Reidun Eriksen. Ho var gift med scenografen Christian Egemar, som opphavleg var frå Danmark.
Diane von Fürstenberg
Ekteskap og karriere
Von Fürstenberg sit også i styret til Vital Voices, ein organisjon for kvinneleg leiarskap, og tok del i prosjektstyret til NYCEDC som tok for seg framtida til moteindustrien i New York for borgarmeister Michael Bloomberg. I 2016 designa von Fürstenberg t-skjorter for presidentvalkampen til Hillary Clinton.
Gudrun Egemar
Kunstnarisk virke
I 1961 hadde NRK Fjernsynet premiere på serien Pernille og Mr. Nelson. Dette var ein dokketeater-produksjon for barn som var skriven av Ragne Tangen. Dokkene var laga av Gudrun Egemar.
I 1961 var Egemar også ansvarleg for dokkene til førestillinga Tryllekvisten på Oslo Nye Teater. Stykket var opphavleg eit rumensk eventyr, og den norske omsetjinga var ved Per Bronken.
Saman med Willie Nordrå laga Egemar dokkene som vart nytta i programserien til NRK Fjernsynet Julian Strøms dukketeater (1964).
Live Johnny Winter And
Live Johnny Winter And er eit konsertalbum av Johnny Winter, spelt inn på konsertar hausten 1970 i Fillmore East i New York City og Pirate's World i Dania i Florida. Albumet kom ut i mars 1971.
Bikvadrat
Eit bikvadrat er eit kvadrat av eit kvadrat. Det vil sei det same som fjerde potens.
Ei bikvadratisk likning er ei likning av fjerde grad.
Yumi Watanabe
Yumi Watanabe er ein japansk fotballspelar.
Furnessbreen
Furnessbreen er ein liten isbre som flyt mellom Cape Belsham og Point Wild til nordkysten av Elefantøya i Sør-Shetlandsøyane. Han vart kartlagt og namngjeven av Ernest Shackleton under Endurance ekspedisjonen 1914–16.
Motohiro Yamaguchi
er ein tidlegare japansk fotballspelar.
Stratosfear
Stratosfear er det åttande albumet og det sjuande studioalbumet til av den tyske gruppa Tangerine Dream.
Plata nådde 39. plassen på albumlista i Storbritannia og låg inne på lista i fire veker og selde etter kvart til sølvplate for 60 000 eksemplar.
Innspeling
Nick Mason frå Pink Floyd laga den originale miksen av Stratosfear i april 1976 i Hansa by the Wall. På grunn av krangling mellom Tangerine Dream og Virgin vart denne miksen skrinlagd.
Stratosfear kombinerer dei akustiske og elektroniske inspirasjonskjeldene til Tangerine Dream tettare enn dei hadde gjort før. Til dømes kan ein på siste sporet, «Invisible Limits» høyre ein djup piano/fløytemelodi med ein meir romantisk smak enn dei tidlegare syntetiske komposisjonane. Det var det siste studioalbumet til Peter Baumann med gruppa.
Det markerer byrjinga på ei ny retning for bandet, der dei gjekk bort frå den kompromisslause eksperimenteringa med synthesizerar frå tidleg i 1970-åra mot ein meir melodisk stil, ein trend dei heldt fram med på Force Majeure i 1979. Tittelsporet «Stratosfear» er mykje spelt på konsertane deira og har vorte miksa på ny for mange andre album.
Bernt Michael Holmboe
Bernt Michael Holmboe var ein norsk matematikar, mest kjend som læraren til Niels Henrik Abel. Det var Holmboe som oppdaga talentet til Abel, og han spelte ei viktig rolle for å hjelpe Abel fram. Gjennom heile livet til Abel var Holmboe hans nære ven. Holmboe var òg på andre måtar ein viktig person i første halvdelen av 1800-talet. Han skreiv populære lærebøker i matematikk, vart etter kvart professor ved Universitetet i Christiania, og bidrog til etableringa av forsikringsselskap i Noreg.
Holmboe voks opp på Eidsberg prestegard saman med seksten sysken. Foreldra, sokneprest Jens Holmboe og Cathrine Holst, underviste Bernt Michael og fleire av brørne heime, før han i 1810 vart send til Christiania katedralskole. Han vart student ved Det Kgl. Frederiks Universitet i 1814.
Han fekk stilling som amanuensis i 1815 hos universitetslektor Christopher Hansteen, som året etter fekk tildelt eit professorat i praktisk matematikk og som trong hjelp med dei astronomiske utrekningane. Frå 1818 virkte Holmboe som matematikklærer ved Christiania katedralskole i åtte år. I 1826 fekk Holmboe stilling som universitetslektor ved Det Kgl. Frederiks Universitet og deretter frå 1834 som professor i rein matematikk ved same stad.
Holmboe var ein inspirerande matematikklærar og fekk òg tyding for ein annan viktig person i norsk matematikkhistorie, Ole Jacob Broch. Holmboe forfatta fleire lærebøker. I 1825-1827 utgav han lærebøkene sine i aritmetikk og geometri, som vart mykje brukt og utkom i fleire opplag.
Holmboe var samfunnsengasjert alt frå studiedagane og ein ivrig talsmann for det frivillige studentkorpset som vart oppretta som ein reaksjon på at svenske styrkar sommaren 1814 rykte inn i Noreg. I perioden 1832-48 var han medlem av tilsynskomiteen for private forsørgings- og understøttingsselskap, som var det første offentlege organet for kontroll av forsikringsverksemd. I 1844 var han ein av stiftarane i Den Norske Livrenteforening og direksjonsmedlem i livsforsikringsselskapet Gjensidige frå skipingsåret 1847.
Holmboe gifta seg første gongen i 1834 med Nikoline Finkenhagen, som døydde fem år seinare. I 1842 gifta han seg med Ingeborg Thorp, f. Hannestad.
Det Norske Videnskaps-Akademi deler ut Holmboeprisen.
Majken van Bruggen
Ho debuterte i 2008 med romanen Månefjellet, og har sidan gjeve ut to romanar til. Bøkene hennar er utgjevne på Kolon Forlag.
Øvre Sund bru
I 2000 vart ein arkitektkonkurranse kunngjort, og den vart vunnen av Bovim-Fuglu-Svingen Arkitektar (seinare Nuno Arkitektur).
Bjørg Mykle
Bjørg Mykle var ein norsk kunstnar, dokkemakar og pedagog.
Saman med ektemannen Arne Bust Mykle skapa ho blant anna dokkene til barne-tv-serien Pompel og Pilt.
Liv og virke
I 1961 tok Mykle avgangseksamen frå handelsgymnaset, og vart lærarvikar ved Abildsø skole i Oslo. Denne stillinga fekk ho ved hjelp av antroposofen og teaterpedagogen Erik Trummler, som dreiv barneteater ved skulen. Ho bestemte seg for å utdanne seg til lærar, og gjekk ut frå Statens lærerhøgskole i 1965.
Parallelt med lærarutdanninga studerte Mykle dokketeater hos ekteparet Mykle, og gifta seg etter kvart med sonen deira Arne Bust Mykle. I 1967 tok Bjørg og Arne Mykle over leiinga av Norsk Dukketeater, som dei omdøypte til Dukketeaterverkstedet.
I 1967 flytta Bjørg og Arne Mykle også inn i eit hus i den gamle trehusbusetnaden på Vålerenga. Då dei kommunale myndigheitene noko seinare vedtok å rive trehusa for å leggje ein motorveg gjennom bydelen, deltok Bjørg og Arne Mykle i lokale aksjonar for å redde bumiljøet. Denne kampen vann fram, og per 2017 er Vålerenga eit heilskapleg trehusmiljø og eit populært buområde.
Den fyrste fjernsynsserien Dukketeaterverkstedet laga for NRK fekk tittelen Reparatørene, men er betre kjend under kallenamnet Pompel og Pilt. Her opptrer handdokkene «Pompel» og «Pilt» og «Gorgon vaktmester» som dei sentrale skikkelsane. Serien vart fyrste gongen sendt på TV i 1969.
I 1970 sende NRK Fjernsynet programserien Dukkeverkstedet, der Bjørg Mykle og Arne Bust Mykle gjennom fire program underviste barn i å lage og spele med teaterdokker. Dei fire episodane hadde titlane Teater med fingrene, Den første dukken, Vi lager dukker og Instruksjon og spill.
I 1978 produserte NRK ein serie barneprogram som i fyrste rekkje var mynta på høyrslehemma barn. Serien heitte Kan du se hva jeg sier? og hadde premiere 23. januar 1979. I denne serien vart det blant anna vist ulike korte filmar, og undervegs fekk programleiaren Terje Johan Johnsen besøk av dei to handdokkene Smørbukk og hunden Gulltann. Dokkene vart førte av Bjørg Mykle og Arne Mykle.